CELEX: 62010FN0113
Language: mt
Date: 2010-11-02 00:00:00
Title: Kawża F-113/10: Rikors ippreżentat fit- 2 ta’ Novembru 2010 — AT vs EACEA

5.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/35
            
         Rikors ippreżentat fit-2 ta’ Novembru 2010 — AT vs EACEA
   (Kawża F-113/10)
   2011/C 72/56
   Lingwa tal-kawża: il-Franċiż
   
      Partijiet
   
   
      Rikorrent: AT (rappreżentanti: S. Rodrigues, A. Blot u C. Bernard-Glanz, avukati)
   
      Konvenuta: Agence exécutive “éducation, audiovisuel et culture”
   
      Suġġett
   
   L-ewwel nett, it-talba għall-annullament tar-rapport ta’ evalwazzjoni tal-karriera tar-rikorrent għall-perijodu mill-1 ta’ Ġunju sal-31 ta’ Diċembru 2008, it-tieni nett, it-talba għall-annullament tad-deċiżjoni tal-Awtorità Responsabbli għall-Konklużjoni tal-Kuntratti tal-Impjieg, li xxolji minn qabel il-kuntratt tax-xogħol għal żmien determinat tar-rikorrent u, it-tielet nett, it-talbiet għall-ħlas tad-dannu subit.
   
      Talbiet tar-rikorrent
   
   
               —
            
            
               tannulla r-rapport ta’ evalwazzjoni tal-karriera 2008 tar-rikorrent, hekk kif adottat permezz ta’ deċiżjoni tal-Awtorità Responsabbli għall-Konklużjoni tal-Kuntratti tal-Impjieg tad-29 ta’ Ottubru 2009;
            
         
               —
            
            
               tannulla d-deċiżjoni tal-Awtorità Responsabbli għall-Konklużjoni tal-Kuntratti tal-Impjieg tat-12 ta’ Frar 2010, li permezz tagħha hija xoljiet il-kuntratt ta’ impjieg tar-rikorrent; u, sa fejn meħtieġ,
            
         
               —
            
            
               tannulla d-deċiżjoni tal-Awtorità Responsabbli għall-Konklużjoni tal-Kuntratti tal-Impjieg li tiċħad l-ilmenti magħmula mir-rikorrent kontra r-rapport ta’ evalwazzjoni tal-karriera 2008 tiegħu u kontra d-deċiżjoni ta’ xoljiment; tikkundanna lill-EACEA għall-ħlas ta’ ammont li ma jistax ikun inferjuri għall-ammont ta’ remunerazzjoni tar-rikorrent (u tal-vantaġġi kollha previsti mill-Kondizzjonijiet tal-Impjieg) ikkalkolat minn meta temm il-funzjonijiet tiegħu fit-12 ta’ Frar 2010 u sad-data li jerġa’ jibda jaħdem mal-Aġenzija wara d-deċiżjoni ta’ annullament tad-deċiżjoni ta’ xoljiment tal-kuntratt, bi ħlas għad-dannu professjonali u finanzjarju, flimkien mal-interessi moratorji bir-rata legali mid-data tas-sentenza li għandha tingħata;
            
         
               —
            
            
               tikkundanna lill-EACEA għall-ħlas ta’ somma ffissata provviżorjament għal EUR 10 000 bi ħlas għad-dannu fiżiku, flimkien mal-interessi moratorji bir-rata legali mid-data tas-sentenza li għandha tingħata;
            
         
               —
            
            
               tikkundanna lill-EACEA għall-ħlas ta’ somma ffissata provviżorjament u ex aequo et bono għal EUR 50 000 bi ħlas għad-dannu morali, flimkien mal-interessi moratorji bir-rata legali mid-data tas-sentenza li għandha tingħata;
            
         
               —
            
            
               fi kwalunkwe każ, tikkundanna lill-EACEA għall-ħlas ta’ somma ffissata provviżorjament u ex aequo et bono għal EUR 10 000 bi ħlas għad-dannu subit minħabba d-dekorriment tat-terminu raġonevoli fir-redazzjoni tar-rapport ta’ evalwazzjoni tal-karriera 2008, flimkien mal-interessi moratorji bir-rata legali mid-data tas-sentenza li għandha tingħata;
            
         
               —
            
            
               tikkundanna lill-EACEA għall-ispejjeż.